PREČO SA OPLATÍ KÚPIŤ KLASICKÝ VLNENÝ KABÁT?
Módny kabát je úspešný recept do vydarených jesenných a zimných outiftov. Bude nás sprevádzať minimálne ďalších pár mesiacov. Spomedzi širokej ponuky kabátov, Vám chceme osobitne predstaviť vlnené kabáty z kolekcie PREMIUM.
Vlnený kabát má množstvo výhod, vďaka ktorým sa do neho oplatí investovať viac peňazí. Je predovšetkým nadčasový a univerzálny. Najmä modely v jednoliatych farbách, ako je čierna, sivá alebo béžová, budú stálice v akomkoľvek štýle bez ohľadu na prevládajúce trendy. Vďaka klasickému, rovnému alebo mierne zúženému strihu vyzerá vlnený kabát vždy veľmi elegantne a žensky. Bude sa perfektne hodiť na každý deň, do práce, tiež na špeciálne príležitosti, ako sú večierky alebo sviatočné stretnutia.
POZRIEŤ KABÁTY Z KOLEKCIE PREMIUM >PREČO SA OPLATÍ KÚPIŤ VLNENÝ KABÁT?
V obchodoch je k dispozícii veľa modelov kabátov. Ak Vám záleží na tom, aby ste Váš model nosila nielen jednu sezónu, oplatí sa investovať viac peňazí a staviť na PREMIUM kvalitu. To znamená, že kabát bude vyrobený z materiálu s vysokým (minimálne 50%) obsahom vlny. Prečo je to také dôležité?
Vlna má vynikajúce tepelnoizolačné vlastnosti. Chráni nielen pred chladom, ale tiež odvádza vlhkosť z tela. To znamená, že bez ohľadu na to, či si oblečiete vlnený kabát pri teplote +10 alebo -10 stupňov, dokonale splní svoje zadanie. Vlna je navyše prírodným materiálom. Vďaka tomu neelektrizuje, je priedušná a pokožka môže dýchať.
Vďaka použitiu nielen prírodných, ale aj syntetických vlákien je kabát ľahký a nekrčivý. Takýto s prímesami je navyše trváci, odolnejší voči vlhkosti a príjemnejší na dotyk.
Jedinou nevýhodou na kúpe vlneného kabáta sú možné alergie na vlnu a prehnané reakcie citlivej pokožky. Vlna, ktorá je prírodným materiálom, sama o sebe "hryzie". Aj keď má kabát zvyčajne podšívku a nenosí na nahom tele, ľudia s precitlivenou atopickou pokožkou by mali radšej siahnuť po kabáte zo syntetického materiálu.
S čím kombinovať klasický kabát?
Čo sa týka zvyšku outfitu, máte úplnú slobodu výberu. K vlnenému kabátu sa hodí všetko: elegantné nohavice, džínsy, sukňa alebo šaty, blúzky, svetre! Podľa toho, či zvolíte pohodlné nohavice alebo midi šaty, zvoľte jeho dĺžku. Pamätajte si, že šaty a sukne by nemali vyčnievať z pod kabáta viac ako o 10 cm kvôli zachovaniu proporcí. A čo golier? Znížený, fazónový, stojatý - možností je veľa. V prípade nadčasového vlneného kabáta je dôležitá iba symetria. Vďaka takémuto klasickému kúsku budete pripravená na každú príležitosť.
AKO SA STARAŤ O VLNENÝ KABÁT?
Okrem toho, že vlnený kabát si vyžaduje istú pozornosť, stojí za to nájsť si čas na jeho udržiavanie. Ponúkame niekoľko univerzálnych tipov, ktorými by ste sa mali riadiť, ak chcete, aby Váš vlnený kabát vyzeral dlho ako nový.
1. Dbajte na správne skladovanie kabáta
Vlnený kabát vždy zaveste na masívny, najlepšie drevený vešiak. Vďaka tomu sa vyhnete nepekným deformáciám. Aby ste im zabránili, pred zavesením skontrolujte, či má kabát prázdne vrecká.
Ak kabát po zime schováte, uskladnite ho na vešiak na vetranom mieste (ponechajte mu priestor) alebo ho umiestnite do roviny na policu, aby nebol tlačený iným oblečením. Počas jazdy autom ho môžete zavesiť na operadlo alebo ho jemne rozložiť na zadnom sedadle.
Pretože vlna je pochúťka pre mole, aby ste neboli nepríjemne prekvapené, pripevnite na vešiak vrecúško s prírodnými bylinami. Môžete si kúpiť hotovú zmes alebo si pripraviť vlastnú. Títo upíri oblečenia neznášajú vôňu mäty, šalvie, levandule, chmeľu, borovicových vetvičiek, citrónu, bergamotu, klinčekov a gaštanov.
2. Pravidelne čistite Váš kabát
Kabát môžete zveriť profesionálom alebo si ho vyčistiť sami, podľa toho, čo výrobca odporúča na štítku. Nezabudnite na kabáte vyčistiť aj malé škvrny, pretože aj stará, skrytá škvrna môže hlboko preniknúť do štruktúry kabátu a neskôr ju bude veľmi ťažké odstrániť.
Malé škvrny môžete odstrániť vlhkou handričkou.
Ak sa objavia na vlne typické žmolky, môžete ich dať preč dobrým odžmolkovačom oblečenia.
3. Pozor na doplnky
Vlnený kabát môže byť náchylný na mechanické poškodenie. Takže opasky s veľkými prackami, kovové doplnky na rukaviciach, kabelky z tvrdej kože - všetky tieto kúsky môžu prispieť k rýchlejšiemu opotrebeniu Vášho kabáta. Vyberte si teda doplnky, ktoré nezničia jeho štruktúru.